Uloge:

Lana

Janja

Ana

Mina

Nađa

Pavle

konobar

Razredna

Pevačica

**Prvi čin**

Prostorija u školi I u kojoj se nalazi školski radio. Okolo su mikseta, lap top, mikrofoni I slušalice.

**Pavle, Nađa, Mina, Janja, Ana I Lana**

(Čuje se zvuk ding-dong)

Pavle: Dobar dan svima, vi slušate školsku radio-emisiju “Između dva zvona”. Ja sam Pavle Stefanović, a današnja tema je profesionalna orjentacija. (Gošće se otimaju oko mikrofona) Dakle, danas razgovaramo o vašem budućem zanimanju, o onome što želite da postanete kad završite školu.

Sa nama su učenice osmog razreda koje uskoro kreću u srednju školu pa smo hteli da ih pitamo koji su put izabrale. Možete nam se predstaviti.

Nađa: Ja sam Nađa. (Zgrabila mikrofon. Flertuje)

Mina: Mina. (LJuta)

Janja: (Piše poruku na telefonu. Muvaju je) Šta?

Ana: Kako se zoveš?

Janja: Janja. (I dalje joj nije jasno ništa)

Ana: Ja sam Ana. (Samouvereno)

Lana: Lana.(Neprimetno)

Pavle: Da krenemo od Nađe, kaži mi gde ti vidiš sebe u budućnosti?

Nađa: Definitivno u ordinaciji.

Pavle: Kako u ordinaciji?

Mina: Pa kao pacijent?

Nađa: (Uvređena) Kao doktorka, naravno.

Pavle: Naravno. A kako zamišljaš svoj rad u ordinaciji?

Nađa: Pa lepo! Evo, na primer, ti si pacijent i došao si na pregled. Dobar dan, na šta se žalite?

Pavle: Ja, ni na šta... (zbunjeno.)

Nađa: Sigurno ste od nečega bolesni, sada će vaša doktorka da vas pregleda. (Spušta mu očne kapke) Dobrooo... Kažite A.

Pavle: A.

Nađa: Ne tako otvorite usta i isplazite jezik.

Pavle: Aaaaaaaa.

Nađa: Eto, znala sam, imate crveno grlo. To je dijagnoza. Obožavam da lečim ljude.

Pavle: Hvala doktorko. Idemo dalje. Mina, ti si na redu.

Mina: Ja ću biti advokat.

Pavle: Baš advokat.

Mina: Ja mislim da je normalno da neko ko je đak generacije...(Nađa pokazuje navodnike)... upiše gimnaziju, zatim pravni fakultet i postane poznati advokat. To je oduvek bio moj san.

Pavle: A zašto voliš baš to zanimanje?

Mina: Sviđa mi se da zamišljam sebe u sudnici kako govorim svoju završnu reč. „Dame i gospodo porotnici, ovog ovde optuženog Pavla Stefanovića, morate proglasiti krivim po svim tačkama optužnice, koja ga tereti za izvršenje dela pljačke, prevare...“

Pavle: Dobro, dobro, razumeli smo. Na redu je Janja. (Kucka poruke, pa se trgne) Kaži nam nešto o tvom budućem pozivu?

Janja: Nisam nikoga htela da pozovem...(zbunjena)

Pavle: Mislio sam da nam kažeš nešto o tvom budućem zanimanju.

Janja: A to, pa ja bih da budem nešto posebno...

Pavle: Šta, na primer?

Janja: Pa ne znam konkretno. Možda to zanimanje sada ni ne postoji...

Pavle: Kako to?

Janja: Pa, možda ću biti digitalni parapsiholog ili vaspitačica za klonove.

Pavle: Za klovnove, to je baš originalno zanimanje. Ana, hoćeš li i ti da budeš vaspitačica?

Ana: Taman posla. Ja očekujem da budem manekenka ili foto model, možda i glumica ili pevačica ili možda TV lice, u svakom slučaju neko poznat i popularan.

Pavle: Da li postoji neka škola gde se školuje za diplomirane slavne ličnosti.

Ana: Ne znam, ali ako postoji poručila bih im: „Budite spremni, dolazi vam Ana Gacić!“, to jest ja.

Pavle: Nama je vaša poznatosti svakako drago što smo Vas ikada poznavali. Da li i ti Lana planiraš da budeš poznata?

Lana: Možda. Ne razmišljam o ciljevima koji su tako daleki. Trudim se da idem korak po korak.

Pavle: Pa, koji je prvi korak?

Lana: Za početak uzeću informator i porazgovarati sa roditeljima o tome šta je najbolje za mene. Verovatno ću upisati onaj smer koji mi daje mogućnost da se ostvarim u kreativnom i profesionalnom smislu.

(Pavle je gleda zadivljeno) (Ostali je gledaju zaprepašćeno)

Nađa: Vidi ti nju.

Ana: E, nek si mu rekla.

Pavle: Konačno, to je zrelo razmišljanje. Pošto će uskoro da zvoni, moramo da odjavimo emisiju.

(Opet se svadjaju oko mikrofona. Uzima ga Mina)

Mina: Dragi naši slušaoci...

Pavle: (ljut, prekida je) Ja ću da odjavim moju emisiju. Dakle, nadam se da smo vam u ovom razgovoru pomogli da se opredelite za svoje buduće zanimanje.

(Ding-dong)

(svi ustaju i kreću ka izlazu iz studija)

Nađa: Bilo je super.

Ana: Kada ćemo ponovo da dođemo?

Pavle: Nikad. Ova me napravila na bolesnika, ova mi je rekla da sam lopov i odjavljuje mi emisiju, sad ste došle i...

**Drugi čin**

Učionica u osnovnoj školi. Samo dve klupe.

**I**

**Mina, Nađa**

(Mina sedi u drugoj klupi i nešto piše)

Mina: Draga naša razredna. Ne, nije dobro... (briše I piše ponovo) Draga **moja** razredna. ( Klima glavnom nešto zadovoljnija, zatim ustaje i sa mesta glumi). Draga moja razredna.

(Ulazi Nađa i Mina nagla seda.)

Nađa: Ćao Mina, samo si TI ovde?!? Nastavnica još nije stigla?(Seda pored nje i zagleda se u rukopis.) Šta to pišeš?

Mina:(Sakriva rukopis) Ništa... Jel si morala baš ovde da sedneš?

Nađa: Uuu, al smo danas ljuti. Šta te iznerviralo?

Mina: Znaš ti dobro šta me je iznerviralo.

Nađa: Pojma nemam.

Mina: Znaš, znaš, jutros na malom odmoru.

Nađa: Šta?

Mina: Videla si da smo sami I da razgovaramo I što si morala da dolaziš I da sedaš kod nas. Ko te zvao. Uživaš u tome da nekome nešto pokvariš.

Nađa: A, to te muči. Slušaj, Mina, nemoj da brineš, Pavle me ne interesuje.

Mina: Pa zašto si se na hemiji dopisivala sa njim onoliko. Ceo čet su ti srca I ha, ha, ha, hi, hi,hi.

Nađa: Ma opisivao mi je šta će da obuče za maturu. Pitao me za savet…

Mina: Ma nemoj, šta si mu ti – stilista?!?

Nađa: A šta si mu ti – *najbolja drugarica*. To je tolko providno da mi je muka. Tom brzinom ćete da se smuvate za 30 godina. Što mu lepo ne kažeš šta osećaš prema njemu.

Mina: Šta te briga, reći ću mu kad ja hoću.

Nađa: Možda si rešila da mu napišeš pismo. (Otima joj pismo I beži, Mina je juri. Izlaze iz učionice)

**II**

**Lana, Janja i Ana**

(Ulaze u učionicu i sedaju u prvu klupu)

Ana: Opet su se posvađale.

Janja: Ja sam već zaboravila kako izgleda kada njih dve normalno razgovaraju. Već četiri godine se utrkuju koja je sposobnija, lepša, pametnija.

Ana: Cele prošle nedelje su se raspravljale koja će da bude đak generacije.

Janja: Prekjuče su računale koja je skuplje platila garderobu za maturu.

Lana: Mislila sam da će makar sad, pred maturu, da se pomire.

Ana: Ja neću da dozvolim da mi njih dve pokvare to veče.

Janja: Ni ja, Juče sam bila u šopingu...

Ana: I šta si kupila?

Janja: E, ovako, gore sam kupila – punđu.

Ana: Šta?

Janja: Punđu sa dve velike prutić šnale .

Ana: Prutić?

Janja: A dole ću japanske nanule. Ciklama.

Ana: A šta ćeš u sredini.

Janja: Mislila sam kao neki kimono od svile. Pa znaš da volim Japan.

Lana: Definitivno ćeš da budeš drugačija. A ti šta ćeš?

Ana: Probala sam već nekoliko haljina i sve mi fenomenalno stoje. Kad izgledaš ovako(pokazuje na sebe) onda nije teško izabrati odeću. (Janja i Lana se zgledaju.) Biću kraljica mature, kad se pojavim svi će da gledaju samo u mene.

Janja: To će da bude pojavljivanje kao kod Diznija. Šta si ti planirala Lana?

Lana: Ne znam, nisam baš sigurna...

Ana: Nemoj i ti samo nešto japansko, molim te.

Lana: Neću, mislila sam dugu haljinu, možda plavu..

Janja: Vi biste obe da budete Pepeljuge?

Ana: Nemoj da se sikiraš, obuci bilo šta, pored mene, ionako, nema šanse da te primete.

Lana: Ali ja ne želim da budem neprimetna.

Janja: Pusti Anu, pravi se važna. Obuci šta ti želiš...

Lana: To je problem, sve što probam mi visi kao na ofingeru. A i ovе naočari...

Ana: Pa skini ih.

Janja: Pa ona ništa ne vidi bez njih, plesala bi s konobarom. Ne brini Lana, ja ću se pobrinuti za tebe.

Ana: I tebi će da natakne punđu sa štapićima.

**Mina i pređašnji**

(Mina se vraća sa papirom u ruci; i dalje je ljuta.)

Mina: Još nije došla nastavnica?

Janja: Nije.

Ana: A gde je Nađa, da li ste se pomirile?

Mina: Nema šanse. Ovaj put nema mirenja.

Lana: Ali družimo se toliko godina. Nas pet smo najbolje drugarice. Zajedno smo još par dana u ovoj školi, nećemo valjda sad sve da pokvarimo?

Mina: Oduvek sam je trpela jer je sa nama od prvog razreda i zato što ste je vi prihvatile.

Lana: Ja samo mislim da se vas dve previše takmičite, u svemu.

**Nađa I pređašnji**

(Ulazi Nađa)

Nađa: Ja se sa njom ne takmičim, nego ona sa mnom. Opterećena si idejom da budeš bolja od mene.

Mina: Ha, ha, samo ti sanjaj.

Nađa: Da li se sećaš koliko ti je bilo krivo kada sam ja u petom razredu postala predsednik odeljenske zajednice?

Mina: Pa šta, ja sam bila u šestom.

Nađa: Zato što si obećavala veliki odmor od pola sata. A oni ti poverovali, ko da tebe neko pita za veliki odmor. Klasična kupovina glasova i lažna obećanja.

Janja: Zato smo te smenili u sedmom.

Nađa: Jel se sećaš kolk`o si me mrzela kada sam otišla na republičko iz biologije?

Mina: A da li se ti sećaš da nisi htela da budeš u odbojkaškom timu jer sam ja bila kapiten?

Nađa: Pa vidi kolicna si! Postala si kapiten jer si se šlihtala nastavnici fizičkog.

Mina: A kada je moj referat o Karađorđu pobedio na konkursu... Šta je bilo, sećaš se?

Nađa: Šta je bilo?

Mina: Svima si pričala da to nisam pisala ja nego moja sestra.

Nađa: Pa jeste.

Mina: Ja nemam sestru, nego brata.

Ana: Dosta!(Svi je pogledaju) Dosta više. Devojke, bliži se matura. Rastajemo se, a vi sve jedno te isto.

Lana: Toliko je važnih stvari pred nama, a vi se samo prepirete oko onoga što je bilo. Kako ne možete to da prevaziđete više. Obe ste dobre i uspešne. Prvo mesto može i da se deli.

Janja: Tolko se družimo, ajde da ne kvarimo sad na kraju.

Ana: Vas dve ćete da mi upropastite maturu. Nećete valjda i tamo da se svađate? Ako hoćete ja ću da sednem za drugi sto. Neću sa vama.

Janja: Eto, vidite sad šta ste uradile?

Nađa: Nemoj zbog ove da nas napuštaš .(Ani)

Mina: Šta izvodiš, pa mi smo ekipa.(Ani)

Ana: Ako smo ekipa, onda da obećate da od danas do kraja mature, nećete ni jednom da se posvađate.

(One se zgledaju) E, lepo da obećate tu pred svima, ovako zvanično, da možete vaše nesporazume da ostavite po strani.

Janja: Jeste, i ja se slažem, tako bi pokazale da ste nam drugarice i da vam je stalo do nas.

Lana: Bilo bi dobro da se stvarno pomirite.

Mina: To za pomirenje ne znam, ali ja mogu da se ne svađam u dogovorenom periodu. Eto.

Ana: A ti Nađa?

Nađa: Ja se nisam ni svađala.

Ana: Hoću da čujem obećanje.

Nađa: Obećavam. (Nevoljno)

Mina: Obećavam. (Kroz zube)

Ana: A ne tako, mora da bude iskreno. Ajde, ili nećemo sa vama na maturu.

Nađa I Mina: Obećavamo. (Iza leđa ukrstile prste) 6:30

**Razredna, pređašnji**

( Ulazi razredna. Ko je sedeo ustaje.)

Svi: Dobar dan razredna.

Razredna: Dobar dan. Sedite. Pod jedan, nećete imati sekciju danas. Nastavnica je sprečena. Pod dva, još nije odlučeno ko će biti đak generacije. Ja očekujem da će to biti neko iz mog odeljenja, kao I do sad. To znači da vi, koji ste u konkurenciji (pogleda značajno prema Nađi I Mini iznad naočara), donesete do kraja nedelje sve pohvalnice I diplome. Treće, matura. Vi znate da se ja nisam mešala. Sami ste izabrali restoran I muziku, sami ste se dogovorili oko termina. Ja jedino hoću da te večeri imate na umu koje odeljenje predstavljate I ko vam je razredna. Pitanja?!?

Ana: Postojji li *dress code*?

Razredna: Jedino pravilo je: Obuci se Iepše I izgledaj bolje od drugih.

Ana: Ha!

Lana: Uh!

Razredna: Imate li vi neke želje?

Janja: Da li moramo da idemo u parovima na matursko veče?

Razredna: Praksa je da do restorana došetaju parovi – dečak I devojčica.

(Sve osim Janje su iznenađene.)

Nađa: Ja to nisam znala.

Mina I Ana: Ni ja!

Nađa: Znači treba svaka da nađe sebi par do petka.

Razredna: Da, ispred restorana je obično I fotografisanje.

Lana: A da li bi mogli da dođemo kočijama, na primer.

Janja: Opet ova Pepeljuga.

Ana: Ili limuzinom.

Razredna: Za limuzinu ne garantujem, ali kočija je možda dostižna.(Vadi mobilni telefon I nekoga poziva.) Halo, (Šaljivo, skoro podrugljivo) da li je to moj učenik Ramadanović Osman? Dobar dan Osmane. Da pređem na stvar. Videla sam na konjičkoj paradi da imaš lepe kočije, a nama trebaju jedne takve za ove naše maturante (Namigne Lani). Koliko bi nas koštalo iznajmljivanje za jedno veče... Sto evra. (Zgranuto) Ti si izgkeda zaboravio KAKO si završio ovu školu!? (Pauza) 50 evra. Hmmm… Da li je tebi beše najstariji sin kod nas u drugom razredu? (Pauza) Nećeš da nam naplatiš?!? E, baš si laf. Čujemo se za par dana… (Prekida vezu I obraća se učenicama) Kočija je obezbeđena.

Lana: Hvala razredna.

Razredna: U redu, neka jedna od vas napravi spisak svih parova iz ovog odeljenja I neka ga preda Lauri iz 8/2. Čujem da je ona glavni organizator maturske večeri.

Sve: Laura!!!

Razredna: Šta vam je deco!?!

Ana: Razredna, mi nju ne podnosimo.

Mina: Mi sa njom I ne razgovaramo.

Nađa: Ta, Laura, ona je nepodnošljiva, ona misli da je najpametnija.

Ana: I da je najlepša…

Razredna: Polako deco…

Janja: Razredna, ona se ponaša kao da sve na svetu pripada samo njoj. Svugde se gura. Eto, sad će ona da mi organizuje matursko.

Razredna: Ne razumem kako vas 5 može toliko da ugrozi jedna osoba. Vi ste ekipa, vi ste 8/1! Dakle, napravite onda taj spisak parova pa ga dajte meni. U redu.(Klimaju glavom) Vidimo se kasnije. (Odlazi)

Ana: Laura glavna organizatorka. Ko je nju postavio na to mesto?

Mina: Ja se ne sećam da sam glasala za nju. To nije demokratski.

Ana: Ma to nije humano, ona se sigurno sama izabrala.

Janja: Ma pustite Lauru. Hajde da napravimo taj spisak (uzima hartiju I olovku). Nije mala stvar sa kim ćeš došetati do restorana.

Lana: Nas pet nećemo šetati, mi ćemo se dovesti, I to na kočijama, kao u bajci.

Janja: Dobro dovešćemo se, ali ne same, nego sa svojim pratiocima, čula si razrednu. Da vidimo…(Piše) Mi-na. Mina, koga bi ti želela za pratioca?

Mina: Pa, ja bih Pavla, naravno. Već dugo smo bliski i…

Janja: Dobro, dobro, znamo. Nađa, imas li ti nekog favorita. Ko bi mogao da bude tvoj par?

Nađa: (Snebiva se) Pa ne znam, tako je malo opcija…

Janja: Pa izaberi nekog!

Mina: Ajde, ne biraš ga za muža.

Nađa: Dobro, biram Pavla!

Mina: Molim(Uzbuđena). Znala sam. Videla sam kako mu se umiljavaš. Tačno sam te provalila.

Nađa: Pa zgotivili smo se u zadnje vreme, šta hoćeš? Gde piše da Pavle pripada tebi. A ti mu se ni ne sviđaš, nego je samo pristojan I neće da te povredi.

Mina: A ti mu se sviđaš, uostalom videćemo.

Nađa: Videćemo.

Janja: Videćemo. A sad Ana ti. (Piše) A-na. S kim bi ti išla na maturu.

Ana: Pa ja sam realno takva kakva sam, što se I vidi I bilo bi u redu da pored sebe imam dečka koji može da me prati. Svi znamo kakvi su naši dečaci u odeljenju.

Janja: I šta sad.

Ana: Pa ništa. Izbor mi je sužen. Praktično ostaje samo jedan.

Janja: Ko?

Ana: Pavle!

Mina I Nađa: Šta!

Ana: Nije da mi se sviđa, ali moram da Vam ga oduzmem devojke. On mi je vizuelno jedini adekvatan partner. Jedino on može kolko-tolko da me prati po izgledu.

Mina: Ti si stvarno bezosećajna.

Nađa: I samoživa si.

Mina: I nisi fer, da znaš.(Očajno)

Janja: Dobro devojke, šta ste je napale, ima Ana valjda pravo da odluči sama… Lana, sa kim bi ti išla?

Lana: Pa, ne znam, nisam razmišljala.

Janja: Još nije kasno. Možda te neko pozove…

Аna: Da, onaj mali Marko sigurno nema sa kim.

Lana: Baš ti hvala...

Janja: Dobro, napravile smo spisak za nas (Nešto još piše). Daćemo ovo razrednoj pa neka ona odluči.

Mina: Najbolje je da Pavle odluči.

Ana: A ti Janja, šta si napisala pored svog imena?

Janja: Ništa...(pravi se luda)

Ana: Kako ništa? Sa kim ti ideš? Uzima papir da pogleda. (Čita) Pavle!

Mina I Nađa: Štaaa. (zabezeknuto)

Mina: Ne mogu da verujem!

Ana: Sada se ti samo šališ, na onaj tvoj nerazumljiv način. (drugima) Šali se...

Janja: Ne šalim se. Meni je on uvek bio zanimljiv. Nekako je drugačiji. (Sanjari) Dostojanstven, misteriozan, produhovljen, lep...

Nađa: Alo, probudi se. (drmusa je)

Janja: To je jednostavno tako, ja tu ništa ne mogu. A s obzirom na moju urođenu harizmu i neodoljivi magnetizam, jasno vam je da na maturu sa njim idem ja.

Mina: A pošto to što ti imaš on ne zna ni šta znači, na maturu će ići sa mnom. Ja jedina imam neku ozbiljniju priču sa njim.

Nađa: Da priču, beskonačnu priču. Ja sam danas za jedan dan postigla više kod njega nego ti za zadnje dve godine. Pričajući…

Mina: Ma nemoj.

Ana: Meni ne treba nikakva priča, magneti I harizme, ja sam ono što svaki dečko želi – kraljica mature. Ko ne bi išao sa kraljicom…

Mina: Ti si kraljica zablude, ići će sa mnom, I neću više da se raspravljam.

(izlazeći) Janja, Ana I Nađa: Sa mnom…

**Laura, Pavle**

(Ulaze Laura I Pavle. Ona mu se umiljava, a on je zbunjen I ozbiljan)

Laura: Ovde nema nikoga, uđi samo da ti nešto kažem.

Pavle: Ali žurim…

Laura: Ma uđi, neću ti ništa.(Vuče ga za ruku)

Pavle: Kaži!?

Laura: Nešto sam razmišljala, pa sam se setila ekskurzije iz sedmog. Sećaš se kako nam je bilo super.

(Pavle pokušava da se seti) Pa kad sam ti kupila sladoled, a tebi pao sa štapića na nove patike. To je baš bilo smešno. (On vrti glavom).

Pavle: Ja se baš I nisam smejao.

Laura: Pa sam se onda setila kako sam te branila kod tvoje razredne, jer si prespavao celu prepodnevnu smenu. El se sećaš?

Pavle: Pa dobro, hvala ti za to.

Laura: Ništa, ništa, sve za tebe. Pa mi smo odavno nekako okrenuti jedno prema drugom. (Pavle je gleda sumnjičavo). Da, da, čujem po hodnicima kako šuškaju Pavle i Laura, Laura I Pavle, a ja im kažem ma šta vam je između nas još nema ničega.

Pavle: Pa nema.

Laura: MI smo za sada samo drugari.

Pavle: Kako misliš “za sada”.

Laura: Pa nikad se ne zna Pavle. Ti si simpatičan, ja sam popularna, možda

Pavle: Možda?

Laura: Pa možda… (gleda ga značajno) …Ali nešto sam drugo htela da ti predložim. Ti znaš da svi treba da se pojavimo na maturi sa nekim u paru?

Pavle: Ne znam.

Laura: E pa treba. Vidiš, Ja sam glavna organizatorka maturske večeri, naravno. Sve sam osmislila. Svima sam odredila mesto sedenja I ispalo je da ti sediš pored mene.

Pavle: Kako?

Laura: Pa nastavnici su predložili da za njihovim stolom sedi po jedan učenik iz svakog odeljenja I izbor je pao I na mene I na tebe.

Pavle: Pa ne znam baš…

Laura: To je svršena stvar, nema menjanja. Ja sam spisak već poslala direktorki.

Pavle: (Sleže ramenima)

Laura: Samim tim ja I ti idemo zajedno na maturu. (Pokazuje prstom smeškajući se)

Pavle: Očigledno nemam izbora.

Laura: Imaš izbor. Sam izaberi šta ćeš da obučeš, ali vodi računa da ti odelo bude crno, a kravata crvena, da se slaže sa mojom haljinom. (odlazi)

Pavle: Ne pada mi na pamet da stavim kravatu.

Laura: (vraća se) Moraš da slušaš glavnu organizatorku. Biće nam fantastično.(Izlazi)

(Pavle seda zamišljen)

ZAVESA 10.00

**Treći čin**

Prostorija u školi I u kojoj se nalazi školski radio. Okolo su mikseta, lap top, mikrofoni I slušalice.

**Pavle, Laura, Razredna**

Pavle: Dobar dan svima, ovo je radio emisija “Između dva zvona”. Ja sam Pavle Stefanović, a današnje gošće su nastavnica Milica Jović I učenica 8. razreda Laura Milanović. Ovog jutra imamo dve teme: Izbor za đaka generacije I organizacija Male mature. Povod za gostovanje, natavnice Milice, je informacija o kojoj se govori u kuloarima škole, a to je da ćeneko, baš iz Vašeg odeljenja biti đak naše geberacije. Da li je to istina?

Razredna: Pa mislim da mogu, ovako javno, da izjavim da je ta informacija tačna. Jedan učenik mog odeljenja biće đak generacije.

Pavle: Da li ste ponosni zbog toga?

Razredna: Naravno, đak generacije se na rađa, on se stvara: mojim vrednim radom I pravilnim usmeravanjem.

Pavle: Mislite njegovim vrednim radom?

Razredna: Da , I njegovim.

Pavle: Možete li da nam otkrijete ko će to biti?

Razredna: Još ne mogu da kažem Ime, ali to je osoba na koju se ja ponosim, koja me je uvek predstavljala u najlepšem svetlu I za koju sam od početka znala da će biti najbolji đak u školi.

Pavle: Da li je taj učenik uopšte imao konkurenciju?

Razredna: Bilo je tu još nekoliko njih koji su bili u razmatranju i (šeretski) svi su iz mog odeljenja.

Pavle: To je veliko priznanje I za Vas.

Razredna: Nadam se da će svi oni umeti da cene sve što sam za njih uradila za ove četiri godine. Za uzvrat ne tražim ništa, nikakve poklone, nikakve usluge, samo neki znak pažnje.

Pavle: Hvala nastavnice, a sa nama je I Laura; nju pitamo kako teku pripreme za proslavu maturske večeri.

Laura: Pre svega da kažem da sam ja glavna organizatorka I da sam sve pripremila. (uzima svesku) E ovako, muzika dogovorena plus ekstra pevačica, restoran rezervisan, kolač gratis, novac sakupljen, pozinice odštampane, fotograf dolazi pola saza ranije… (Pavle lista svesku)

Pavle: Ovaj spisak je poduži…(negoduje)

Laura: Da, stoljnaci lila, nadstolnjaci bordo, isti takvi baloni, cvetni aranžmani takođe bordo ruže…

Pavle: Hvala ti Laura…

Laura: Raspored sedenja napravljen, na stolicama bordo mašne takođe…

Pavle: Hvala na ovim informacijama…

Laura: Ima tolko toga, ali sve sam isplanirala, svaki detalj…

Pavle: Dobro, nećemo o detaljima sada, neka nešto ostane za iznenađenje.

Laura: Biće I iznenađenja, eto na primer videćete ko će biti najlepši par na maturskoj večeri.(Pokazuje na njega I sebe)

Pavle: (Prekriva mikrofone rukom) To se još nismo konačno dogovorili.

Laura: Jesmo, jesmo.(sklanja mu ruke) To dvoje će biti jedini maturanti koji će sedeti za nastavničkim stolom.

Razredna: Jel, to je nešto novo, nisam to znala!

Laura: Da, to sam uvela od ove godine. Takođe sam organizovala…

(ona I Pavle pričaju u isto vreme.) svećice za matursku tortu, dekoraciju za tortu koja će imati četiri sprata, predjelo bogato, glavno jelo roštilj, ko posti riba…

Pavle: Hvala dragi slušaoci, čuli ste sve o maturskoj večeri I djaku generacije, slušamo se sutra na istom mestu u isto vreme. (Ding-dong)(skida slušalice)

Laura:Šta, jel to gotova emisija?

Pavle: Gotova, a ti planirala da pročitaš ceo spisak. Pa ljudi kad sve to čuju neće ni morati da idu na maturu. Jesi li isplanirala I ko će kad da igra I koja mu je pozicija na podijumu.

Laura: Za nas sam ispalnirala kad igramo prvi ples.

Pavle: Ma kakav ples. Ja ti nisam rekao da ću sa tobom na maturu.

Razredna: Deco, pozdravljam vas, neću da smetam.(Odlazi)

Pavle: Ma nije to što mislite. Ti moraš da shvatiš da ću ja sam da odlučim sa kim ću ići na maturu.

Laura: A ti moraš da shvatiš da smo mi već upisani za nastavničkim stolom. U protokolu piše da mi otvaramo maturu prvim plesom.

Pavle: Ko je pisao taj protokol?

Laura: Pa ja.

Pavle: Onda ga ti prepravi.

Laura: ne može to tako.

**Četvrti čin**

Svečana sala. Čuje se muzika i na sceni je pevačica koja dočekuje maturante. Pevačica pesmom pozdravlja maturante koji ulaze i sedaju za sto. Svaka devojčica dolazi sa svojim parom koji odlazi u publiku.

Pevačica: Dobro veče, dragi maturanti. Za vaše dobro raspoloženje će se večeras pobrinuti orkestar … I moja malenkost.

Prva ulazi Mina sa svojim parom i seda, zatim Nađa. Njih dve se gledaju popreko dok ne uđe Ana, onda se kao smeškaju. Posle njih ulazi Janja. I ona seda. Pevačica je malo agresivnija I prilazi svakom da ih animira, one različito reaguju. Dok ulaze fotografiše ih profi fotograf. Smotani konobar Im donosi piće. Pesma se završava, pevačica se povlači.

Ana: (ustaje i okreće se): Dakle, šta kažete. (Pokazuje etikete) Dolce & Gabana, Louis Vuitton, Louis Vuitton. Ha!

Mina: Vidi je što se pravi važna

Ana: Pa kad izgledam kao million dolara.

Janja: Kad si toliko neodoljiva kako to da nisi došla sa Pavlomna maturu?

Ana: Ni meni nije jasno. Prišla sam mu I rekla da ću mu ukazati čast da me vodi na maturu.

Nađa: A on?

Ana: Nešto je promrmlju u stilu “Valjda se I ja nešto pitam”. Na mogu da verujem da me odbio.

Janja: Meni je rekao da je rezervisan.

Nađa: I meni.

Mina: Ko li ga je rezervisao?

Ana: Ma šta me briga! Važno da smo **na maturi**, da smo sve zajedno I da će da nam bude fantastično.

Janja: U pravu si, ali nismo sve tu, gde je Lana?

Mina: Sinoć mi je rekla da vežba hodanje bez naočara.

Ana: Nadam se da nije otišla u neki drugi restoran.

Janja: Ja sam sinoć saznala iz poverljivih izvora da će Lana biti đak naše generacije.

Nađa: To je nemoguće!

Mina: Nema šanse! Ona se nikada nije izdvajala.

Janja: Da,da, na nastavničkom veću su brojili diplome I Ispostavilo se da ih Lana ima najviše.

Nađa: A moje diplome I medalje sa sportskih takmičenja.

Mina: A moj društveno koristan rad.

Janja: Ne znam, ali Lana ima najviše osvojenih prvih mesta na raznoraznim takmičenjima. Znate ono kada je zovemo da ode negde sa nama za vikend, a ona uvek ima neke obaveze.

Ana: To me stalno nerviralo.

Janja: Pa ona je tada često bila na nekom takmičenju, samo se nikada nije hvalila.

Ana: Nekad mi se čini da mi nju baš I ne poznajemo.

Mina: Ja mislim da tu nešto nije u redu.

Nađa: I ja mislim tako.

Min: Toliko sam učila I trudila se da budem đak generacije

Nađa: I ja isto.

Janja: Vi se prvi put slažete u nečemu.

Ana: Pustite to sad. Nemojte da kvarite raspoloženje. Ajde da popijemo neki žestoki sokić. Konobar! (Dolazi smotani konobar, malo nacvrcan, na poslužavniku ispija šta je kome ostalo)

Mogu li ove dame da dobiju četiri voćna koktela.

Konobar: Četiri Kokte …(piše)

Ana: Ne Kokte, koktela, uzmete razno voće I iscedite ga.

Konobar: Da ga iscedim…

Ana: I slamčice…

Konobar: amčice…(piše) Stiže gospođice.(Odlazi, posrće. Na izlazu se sudari sa Laurom i Pavlom.) Pardoniram…

Laura: Pazite malo, zamalo da mi isflekate haljinu. Hajdemo Pavle.Tamo su naša mesta.(Pavle je vidno neraspoložen)

Ćao… (kaže sva srećna u prolazu, a njih četiri ih gledaju u čudu)

Pavle: Ćao (Pavle dodaje nevoljko)(Odlaze sa scene)

(Njih četiri ostaju ukočene)

Mina: Da li ste vi videle isto što I ja.

(Sve klimaju glavom)

Mina: Uštinite me. Mora da sanjam.

Mađa: Ne sanjaš.

Janja: Šta je video na njoj?

Ana: On je između mene I Laure izabrao Lauru. E to neće moći. Idem da ga pitam da li je pri sebi.

(Počinje pesma, Ana dovodi Stefana I stavlja ga za njihov sto. Dolazi konobar I donosi koktele. Svaka nudi Stefana da pije sa njom na slamčicu. U tom ulazi Laura I vodi ga nazad. Zatim odlazi Janja I dovodi ga opet.Dolazi fotograf I oni se slikaju. Počinje da pleše sa jednom, pa drugom, pa trećom, dok u jednom trenutku ne uđe Lana, prelepa u balskoj haljini. On prekida ples I odlazi do Lane. Igra poslednje taktove sa njom. Po mogućstvu valcer. Muzika staje, on se poklanja, ljubi ruku I odlazi hodom unazad, gledajući je značajno. Devojke su iznenađene.)

Ana: (obilazi oko nje) Lana, jesi li to ti?

Lana: Valjda, I meni je potrebno vreme da se naviknem na sebe.

Nađa: A naočari, vidiš li išta?

Lana: Vidim odlično, jutros sam dobila sočiva.

Mina: Koiko si se pomenila. Pa ti si…

Ana:… prelepa.

Janja: Meni si oduvek bila prelepa, sedi ovde I kaži šta želiš da popiješ. Konobar…

Konobar: O, vaše visočanstvo (Lani, klanja se), izvolite, sluga Vaš ponizni.

Lana: Neki cedjeni sok.

Konobar: Opet isceđeno voće. Stiže( I dok odlazi gleda unazad, sudara se sa razrednom) Uh, izvinte gospođo.

Razredna: Miroljube, nisam ja za tebe gospođa, to sam ja, tvoja razredna.

Konobar: (Zagleda) A Vi ste, dobardan.

Razredna: E deco kako sam matora, I ovaj ovde Miroljub je bio moj učenik. Prošlo je 8 godina, jel tako Miroljube? (Miroljub jedva stoji) Sada si postao pošten čovek. Odličan konobar. A kakav si bio đak, nikakav. Nego si slušao savete svoje razredne. Vidite deco , ovako izgleda loš đak,(On pada) ali dobar radnik. (Okreće se njega nema) Gde ode.

Ana: Ali on je…

Razredna: Mnogo je skroman. Ne može da sluša dok ga hvalim.

Janja: Razredna, on je…

Razredna: Nego, kako se provodite?

Mina: Dobro razredna (raznežena), drago mi je što ste došli, nešto sam Vam napisala, mali govor.(Lupka u čašu sa viljuškom)

Razredna: Da čujemo. (seda)

Mina: (Vadi papir I čita) Draga moja razredna, danas, kada se rastajem sa Vama osećam tugu I sreću, strah I spokoj. Uplašena sam jer ne znam kakav je put ispred mene, ali spokojna jer će na tom putu biti znakovi koje ste za sve nas postavili. Naučili ste nas da se snađemo u životu, da izbegnemo prepreke I da iskoristimo prilike.Vi ste naš putokaz u životu.

Nađa: E, sad ga pretera.

Mina: Naša zvezda vodilja, naš svetionik. (Svi prevrću očima)

Draga moja razredna, hvala Vam za sve savete koje ste nam nesebično davali, hvala Vam za reči utehe I ljubavi, hvala Vam I za sve naše petice I četvorke, hvala Vam razredna, hvala.
Razredna: (Idu joj suze) Hvala tebi dete, ovo je nešto najlepše što si mogla da mi pokloniš. Dođi. (Plaču obe, ostale se zgledaju)E, pretpostavljam da to nije sve… (Kaže, misleći na pravi poklon)

Nađa: (ustaje) Nije, I ja sam Vam napisala nešto.

Razredna: (Pomalo razočarano) Opet govor.

Nađa: Pa više pesmica.

Razredna: Dobro.

Nađa:

Moja je razredna prava dama,

Uvek doterana I čista.

Ona je ko sa tv reklama.

Od nje nam škola zablista.

Moja je razredna kao mama

Grdi me, preti, ali voli.

Znam da nikada nisam sama

Kada je ona u školi.

Moja je razredna dobra vila.

Oko nje uvek je sreća.

I kada s nama ne bude bila.

Uvek ću da je se sećam.

Razredna: Pu,pu, daleko bilo. Hvala Nađa. Lepa pesma.

Nađa: Hvala razredna.

(Svi sede I ćute, neprijatnost traje)

Razredna: Dobro, da li je to sve. (ćute) Hajde, nemojte da me mučite, znam da ste mi spremili još neko iznenađenje. (One se zgledaju)

Nađa: (Janji) Misli na poklon.

Janja: Šta.

Nađa: Očekuje poklon.

Janja: Ništa te ne čujem.

Nađa: Nismo kupili poklon!(Preglasno)

Razredna: Niste (Rezignirano I iznenađeno)Ma nema veze. Nisam sad ja zapela za poklon. U svakom slučaju ja imam poklon za Vas. U stvari za ovu moju prelepu I najdražu učenicu. Ti si Lano đak generacije.

Lana: Zaista(veoma iznenađena)

Razredna: Da, da, ti si imala najviše bodova. Svaka ti čast. Uvek si bila moja miljenica.(Mina I Nađa se zgledaju.)

Lana: Ne mogu da verujem.

Razredna: Ti si uvek savesno ispunjavala svoje obaveze, a ne kao neki. Javi mi se sutra da ti kažem kad je dodela diplome (Odlazi).

Lana: Ja stvarno ne verujem.

Mina: Šta ima da ne veruješ, čuješ valjda.

Nađa: A tebi je krivo što nisi ti.

Mina: A tebi je propao četvorogodišnji šliht.

Nađa: Ja se šlihtala, a šta znači ono Hvala Vam razredna, hvala.

Mina: Neću valjda da pišem pesme.

Ana: Obećale ste da se ne svađate. Neću da Vas slušam. Odlazim.

Janja: Vidite šta ste uradile. Stvarno ste nemoguće. Ana, čekaj mene.

Mina: Jesi li sada srećna? (kroz suze)

Nađa: Hajde da joj se izvinimo.(Odlaze)

Lana: Pa čekajte. Nadam se da će se vratiti.

Pavle: (ulazi)Hej, čujem da si đak generacije. Čestitam

Lana: Hvala.

Pavle: Mislim da ti to stvarno zaslužuješ.

Lana: Hvala, Pavle.

Pavle: Pa ne stvarno, mislim da u svakom smislu vrediš… kao đak I kao osoba, I kao devojka.

Lana: Stvarno to misliš.

Pavle: Pa ne, mislim, pa da, stvarno mislim, to.

Lana: Drago mi je da to misliš.

Pavle: Pa da I hteo sam da ti kažem da lepo izgledaš večeras u toj haljini i…

Lana: I…

Pavle: I hteo sam da ti kažem da će uskoro ponoć I da će ti se kočije pretvoriti u bundevu.( Ona se smeje)

Lana: Nema veze, princ, ako je uporan…

Laura: (Dolazi) Pavle, čekaju te nastavnici da jedemo tortu.

Pavle: Dužnost zove, hvala za ples,ti si prva princeza sa kojom sam igrao valcer…(Odlazi)

Lana: /

(Animacija: Pretapaju se likovi po parovima. Za to vreme ide zvuk pisaće mašine i kratak opis zadnjih 20 godina za svakog od njih.)

**Peti čin**

Ista sala, istog restorana, malo modrenija, 20 godina kasnije.

(U salu ulazi Mina i priča mobilnim telefonom)

Mina: Vozač neka me čeka ispred restorana za pola sata. (Završava razgovor i bira drugi broj)

Dobardan Lisičiću, stižem za pola sata. Ne počinjite bez mene... Ma imam neki dogovor oko 20 godina male mature... Naravno da sam pripremila uvodnu reč. Zdravo. (za sebe) Naravno da sam zaboravila na uvodnu reč (vadi tablet iz torbe i piše) Gospodo poslanici, predsedavajući, želim da vas...

Nađa: (ulazi i prilazi i prilazi Mini sa preteranom srdačnošću) Mina!

Mina: (Prevrne očima, pa se brže-bolje( političarski) lažno nasmeje) Nađa! (zagrle se) Koliko se nismo videle!?!

Nađa: Predugo!

Mina: Pa šta se dešava sa tobom, nema te?

Nađa: Pa nema me na televizoru, ali kad dođeš u gradsku bolnicu, videćeš me.

Mina: Što bi rekla naša razredna: Pu,pu, daleko bilo? (Obe se smeju prenaglašeno) Šta ću ja bolnici?

Nađa: Kod mene na psihijatriji sve je više političara. Što je političar poznatiji, ozbiljnija mu je dijagnoza. A ti si baš poznata ovih godina.

Mina: Shvatiću to kao kompliment. A gde su ostali?

Nađa: Janja je sletela pre 2 sata, otišla je u galeriju da se dogovori oko izložbe, znaš da ima izložbu večeras?

Mina: Nije mi jasna ta njena umetnost. A Ana?

Nađa: Tu je u hotelu, znaš da je onaj njen kupio i ovaj hotel? Blago njoj!

Mina: Što blago njoj?

Nađa: Pa ima sve što poželi, oblači se u Milanu.

Mina: Koliko vidim i ti se oblačiš po poslednjoj modi, te doktorske plate nisu tako loše?

Nađa: A ti živiš od plate? (ulazi Ana)

Ana: Devojke, opet se svađate!? Pa nemojte tako. Koliko dugo nismo bile na okupu?

Mina: (Ljubi je) 20 godina.

Nađa: (Ljube Se)Mi smo se videle juče.

Ana: Sedite. Šta pijete? Kuća časti.

Mina: Hvala. Čujem da si sad vlasnica ovog hotela?

Ana: Ma ne, moj muž je vlasnik.

Mina: A ti, čime se baviš?

Ana: Uglavnom ničim, stvarno nema potrebe da bilo šta radim kad moj muž toliko zarađuje. A dali ste vi upoznali mog Bokicu.

Mina: Bokicu?

Ana: Svi ga zovu Boža šef, al za mene je Bokica. Tu je on u hotelu sad ću da ga zovnem da se upoznate. (Vadi telefon) Bokice, ajde dođi da te upoznam sa mojim drugaricama iz škole. Pa dođi tu smo u sali. (Prekida) Doći će.

Janja: Ko će doći, jel Lana?

Ana: O Janjo, pa gde si ti. (Ljubi je)

Janja: Pa tu sam, jutros sam stigla pa sam otišla do galerije.

Nađa: Rekla sam im da imaš izložbu večeras.(Ljubi je)

Janja: Da, do malopre sam nameštala svoje instalacije u velikoj sali.

Mina: (Grli je i ljubi) Kakve instalacije? Ja sam mislila da si ti umetnica, a ne električar.

Janja: To su Mina umetničke instalacije. JA se time bavim: Interaktivnim performansima i vajanjem prostora, uglavnom instalacijama.

Mina: Neću ni da se pravim da te razumem.

Nađa: Naša je Janja svetski poznata moderna umetnica. U Njujorku je obožavaju.

Bokica: Dobardan.

Ana: To je moj Bokica. Da te upoznam. Ovo je Janja, poznata umetnica.

Bokica: Boža. Drago mi je.

Ana: Ovo je Mina, znaš je iz skupštine.

Bokica: Boža. Posebno mi je drago.

Ana: Nađu znaš.

Bokica: Znam...(gleda je provokativno)

Ana: Evo, skupile smo se da se dogovorimo oko proslave 20 godina mature. Možeš li da zamisliš da JA imam 35 godina. (Boža i dalje gleda Nađu)

Ana: Mislile smo da organizujemo to ovde, u našem hotelu.

Boža: U redu, bićete naši gosti, izvinite sada, moraću da vas napustim. Čeka me važan poslovni razgovor.

Ana: Moj Bokica mnogo radi. Evo, sada ima sastanak sa nekom direktorkom multinacionalne kompanije iz Rima.

Janja: A gde je Lana, hoćemo li da je čekamo?

Nađa: Ona radi u našoj školi. Dugo je nisam videla. Od kad se udala...

Mina: A za koga se udala?

Nađa: Za Pavla?

Mina: Molim?

Nađa: Pa ti si totalno neobaveštena, smuvali su se odmah posle mature.

Janja: Čula sam da se još uvek baš vole.

Ana: I imaju troje dece. (Ulaze Lana i Pavle)

Janja: E stigla si, baš sam te se uželela! (Grli je i ljubi) Zdravo Pavle.

Pavle: Zdravo. (Prilaze jedna po jedna i ljube se sa Lanom, a pozdravljaju sa Pavlom.)

Lana: Izvinite što kasnimo, ćerka nam je imala premijeru baleta.

Janja: Balet, to je divno!

Lana: Da li ste se nešto dogovorile oko mature?

Janja: Nismo, I ja sam sad došla.

Mina: A ja sam došla pre pola sata i moram da idem.

Nađa: Pa čekaj nismo se ništa dogovorile!

Ana: Nema šta da se dogovaramo, slavićemo ovde kod mene u hotelu. Ja ću da šaljem pozivnice, ionako nemam šta drugo da radim. Moj će Bokica sigurno da nam obezbedi besplatno muziku i još ponešto. (Vadi mobilni.) Jel ti gotov sastanak? Hajde, dođi!

Janja: Čula sam da si se udala za onog Božu, što ga zovu šef. Svašta se priča za njega...

Mina: Ma to su priče, on je samo biznismen, nije kriminalac, ako si to čula. Ulazi Boža sa gošćom)

Boža: Evo stigao sam i dovodim moju gošću iz Italije, ona kaže da se znate iz škole.

Sve: Laura!

Pavle: Laura!

Laura: I meni je drago što se ponovo vidimo. Zdravo Pavle!

Ana: Otkud ti ovde?

Laura: Biznis draga. Upravo sam postala vlasnica ovg hotela.

Ana: Božo, jel to istina?

Boža: Ponuda je bila suviše primamljiva.

Laura: Prema tome, ja sam glavna organizatorka naše mature. Sve sam osmislila (Vadi lap-top)

Ovde ćemo slaviti, muzika će...

Ana: Čekaj! Da li ti stvarno misliš da ćemo ti dozvoliti da nam opet ti organizuješ maturu?

Laura: Mislim.

Janja: Nećemo ti dozvoliti!

Laura: Ha, baš ste smešne. Ja uvek dobijem ili kupim ono što želim. Sve je na prodaju, kao i ovaj hotel.

Lana: Matura je simbol drugarstva. To nije na prodaju.

Pavle: Ne možeš da kupiš ljubav.

Laura: Ma ne interesuje me biće kako ja kažem.

Nađa: Sa mog stručnog stanovišta ti patiš od opsesivno-kompulzivnog poremećaja ličnosti, praćenog sindromom patološke potrebe za kontrolom.

Mina: Daj mi taj ugovor! (Uzima ugovor od Bože I cepa ga) Sa mog stručnog stanovišta, ovaj ugovor je pravno ništavan.

Laura: Moji ćete advokati pocepati na sudu.

Mina: Ha, to je moj sud.

Laura: Idem u školu. Daću im donaciju, pa ćemo da vidimo koga će da ovlaste za organizaciju. Idem parvo kod direktora.

Pavle: Ali ja sam director. Kada imaš sve što poželiš zašto ti je toliko važna organizacija jedne obične male mature?

Laura: Sve vas mrzim!!!

(Odlazi I u odlasku se sudari sa ostarelom raazrednom)

Razredna: Šta ovo bi deco?

Devojke: Razredna…(Grle je)

Janja: Ništa razredna, hajde, sedate da nazdravimo za ponovni susret.

Mina: Mi smo ekipa!

Nađa: Mi smo 8/1.

Janja: I ponovo smo zajedno.

Ana: Konobar!

(ulazi konobar I donosi piće, ide muzika, nazdravljaju, ulaze dca. Jedan po jedan, uzimaju svoj par I poklanjaju se, aplauz)